Док је Бајазит био заузет у Грчкој, влашки војвода Мирча Старији је извео низ напада преко Дунава на османску територију. У знак одмазде, Бајазитове снаге, које су укључивале и српске вазалне трупе под командом Лазаревића и краља Марка, кренуле су у Влашку 1395. године али су поражене у бици на Ровинама, у којој је погинуо краљ Марко. Победа је спасила Влашку од османске окупације, али Мирча је прихватио да постане Бајазитов вазал како би избегао даље османске нападе. Султан је мора да се задовољи освајањем Добруџе и подржавањем претендента на влашки трон Влада I (1395–1397). Након две године грађанског рата Мирча је поново повратио потпуну контролу над кнежевином.